《葬后有感因示诸弟侄》
明代·张嗣纲

青山一望且长吁，满目蓬蒿起白狐。后葬每惭非五鼎，前丧遗恨在三虞。

烟凝谷口疑魂聚，露滴松梢带泪濡。但得先灵安马鬣，相逢何必论堪舆。

作者简介：张嗣纲，字效忠。清远人。少怀大志，及长，闭户潜修，于经史外，更习《六韬》《三略》。明神宗万历十六年（一五八八）、二十二年（一五九四）、二十五年（一五九七）连中三榜武魁。按例，官拜新安南头参将，年八十有五而卒。有《戈馀诗草》二卷。事见民国《清远县志》卷一〇。